CELEX: 22007D0033
Language: lv
Date: 2007-04-27 00:00:00
Title: EEZ Apvienotās komitejas Lēmums Nr. 33/2007 ( 2007. gada 27. aprīlis ), ar ko groza EEZ līguma XX pielikumu (Vide)

9.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 209/60
            
         EEZ APVIENOTĀS KOMITEJAS LĒMUMS
   Nr. 33/2007
   (2007. gada 27. aprīlis),
   ar ko groza EEZ līguma XX pielikumu (Vide)
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 98. pantu,
   tā kā:
   
               (1)
            
            
               Līguma XX pielikums ir grozīts ar EEZ Apvienotās komitejas 2006. gada 22. septembra Lēmumu Nr. 125/2006 (1).
            
         
               (2)
            
            
               Līgumā ir jāiekļauj Eiropas Parlamenta un Padomes 2006. gada 15. februāra Direktīva 2006/11/EK par piesārņojumu, ko rada dažas bīstamas vielas, kuras novada Kopienas ūdens vidē (kodificēta versija) (2).
            
         
               (3)
            
            
               Direktīva 2006/11/EK atsauc Direktīvu 76/464/EEK (3), kas ir iekļauta Līgumā un tāpēc vēlāk atceļama saskaņā ar Līgumu,
            
         IR NOLĒMUSI ŠĀDI.
   1. pants
   Līguma XX pielikuma 4. punkta tekstu (Padomes Direktīva 76/464/EEK) aizstāj ar šādu:
   
      “32006 L 0011: Eiropas Parlamenta un Padomes 2006. gada 15. februāra Direktīva 2006/11/EK par piesārņojumu, ko rada dažas bīstamas vielas, kuras novada Kopienas ūdens vidē (kodificēta versija) (OV L 64, 4.3.2006., 52. lpp.).
      Direktīvas noteikumi šā līguma nolūkos ir lasāmi ar šādu pielāgojumu:
      Šādu tekstu pievieno pēc 13. panta pirmās daļas:
      “II pielikuma B daļā noteikto termiņu Direktīvas 2000/60/EK transponēšanai valsts tiesību aktos nepiemēro un to aizstāj ar datumu, kad stājas spēkā EEZ Apvienotās komitejas lēmums, ar kuru Līgumā iekļauj Direktīvu 2000/60/EK.””
   
   2. pants
   Direktīvas 2006/11/EK teksti islandiešu un norvēģu valodā, ko publicē Eiropas Savienības Oficiālā Vēstneša EEZ papildinājumā, ir autentiski.
   3. pants
   Šis lēmums stājas spēkā 2007. gada 28. aprīlī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2007. gada 27. aprīlī
      
         
            EEZ Apvienotās komitejas vārdā –
         
         
            priekšsēdētājs
         
         Alan SEATTER
      
   
   
      (1)  OV L 333, 30.11.2006., 55. lpp.
   
   
      (2)  OV L 64, 4.3.2006., 52. lpp.
   
   
      (3)  OV L 129, 18.5.1976., 23. lpp.
   
   
      (4)  Konstitucionālās prasības nav norādītas.